2020. gada 17. decembrī Noteikumi Nr. 768

Rīgā (prot. Nr. 84 19. §)

**Grozījumi Ministru kabineta 2005. gada 27. decembra noteikumos**

**Nr. 1041 "Noteikumi par gaisa kuģu ekspluatācijas ierobežojumiem**

**lidlaukos atbilstoši vides aizsardzības prasībām"**

Izdoti saskaņā ar likuma

"Par aviāciju" 24.1pantu

Izdarīt Ministru kabineta 2005. gada 27. decembra noteikumos Nr. 1041 "Noteikumi par gaisa kuģu ekspluatācijas ierobežojumiem lidlaukos atbilstoši vides aizsardzības prasībām" (Latvijas Vēstnesis, 2005, 210. nr.; 2007, 170. nr.) šādus grozījumus:

1. Izteikt noteikumu nosaukumu šādā redakcijā:

"**Noteikumi par gaisa kuģu ekspluatācijas ierobežojumiem**

**civilās aviācijas lidlaukos atbilstoši vides aizsardzības prasībām**".

2. Aizstāt noteikumu tekstā vārdu "lidlauks" (attiecīgā skaitlī un locījumā) ar vārdiem "civilās aviācijas lidlauks" (attiecīgā skaitlī un locījumā).

3. Papildināt noteikumus ar 1.1 punktu šādā redakcijā:

"1.1 Noteikumos lietotie termini atbilst Eiropas Parlamenta un Padomes 2014. gada 16. aprīļa Regulas (ES) Nr. 598/2014 par noteikumu un procedūru noteikšanu attiecībā uz tādu ekspluatācijas ierobežojumu, kas saistīti ar troksni, ieviešanu Savienības lidostās, izmantojot līdzsvarotu pieeju, un par Direktīvas 2002/30/EK atcelšanu (turpmāk – regula Nr. 598/2014) 2. pantā lietotajiem terminiem."

4. Izteikt 5. punktu šādā redakcijā:

"5. Šo noteikumu mērķa sasniegšanai līdzsvarotu pieeju īsteno atbilstoši regulas Nr. 598/2014 2. panta 3. punktam, ar troksni saistītās darbības veic atbilstoši regulas Nr. 598/2014 2. panta 5. punktam, bet ekspluatācijas ierobežojumus – atbilstoši regulas Nr. 598/2014 2. panta 6. punktam."

5. Svītrot 7. un 8. punktu.

6. Svītrot 10.1 punktā vārdus un skaitļus "ieviesti pēc 2002. gada 1. aprīļa un".

7. Svītrot 16. punktu.

8. Svītrot informatīvo atsauci uz Eiropas Savienības direktīvu.

Ministru prezidents A. K. Kariņš

Satiksmes ministrs T. Linkaits